# Z A P I S N I K

sa **8. sjednice** Općinskog vijeća Općine Posedarje

održane **05.04. 2018.g.** u prostorijama Općine Posedarje s početkom u 20,00 sati,

NAZOČNI članovi Općinskog vijeća: Marin Galić (u daljnjem tekstu PREDSJEDATELJ),

Linda Šalina, Ivan Klanac, Ivica Klanac, Dražen Dežmalj, Ivica Zurak, Josip Bertović

 Boris Magaš i Kristijan Knežević.

NENAZOČNI članovi Općinskog vijeća: Marko Brala, Luka Breulj, Mate Lerga i Ivica Predovan.

OSTALI nazočni: Ivica Klanac (načelnik Općine Posedarje), Marija Crnjak (zamjenica Načelnika),

Ana Kajtazi (Pročelnik JUO –a) i Marina Šimurina (zapisničar).

PREDSJEDATELJ otvara 8. sjednicu Općinskog vijeća Općine Posedarje, priopćava da je na

sjednici prisutno 9 vijećnika pa se odluke mogu pravovaljano donositi.

PREDSJEDATELJ: Ova sjednica je nastavak točke 15. dnevnog reda sa prošle sjednice. Zaključak

je bio da ćemo zatražiti pravno mišljenje o provedenom natječaju za zakup poslovnog prostora u

Vinjercu te prigovora na isti od strane Josipe Dadić preko odvjetnika Ivana Šaline. Zajedno sa

kolegicom Lindom Šalina otišao sam zatražiti mišljenje kod pravnika te smo dobili odgovor da je

natječaj u redu i da prigovor nema nikakve osnove, nema nikakva prava. Stoga predlažem glasovanje

za prijedlog da se prigovor odvjetnika Ivana Šaline u ime Josipe Dadić odbije kao neosnovan kako bi

se mogao sklopiti ugovor sa zakupcem Ivicom Knežević.

**Predsjedatelj stavlja Odluku o neprihvaćanju prigovora odvjetnika Ivana Šaline, punomoćnika Josipe Dadić, na Zaključak o izboru najpovoljnijeg natjecatelja načelnika Općine Posedarje KLASA:372-03/18-01/03, UR.BROJ:2198/07-1/3-18-07 od dana 12. ožujka 2018.g. na glasovanje. Odluka je usvojena sa 8 glasova za, 0 glasova protiv i 1 glasom suzdržanim.**

Završeno u 20,05 sata.

ZAPISNIČAR PREDSJEDNIK

Marina Šimurina Marin Galić